Decades plantarum novarum. XLIX—LI. 219 
484. Pogostemon ianthinus (Kanitz) Lévl., nov. spec. 
Nomen nudum usque adhuc. Unde brevis descriptio: Planta elata 
30-80 cm alta; caulis lucidus, flavidus, glabrescens; folia lanceolata, 
villosula non raro fusco-purpureo maculata, repande et appresse serrato- 
dentata; petiolis longe hirtis; flores in spicas terminales et axillares den- 
sissimas et ovato-cylindricas dispositi et latentes; bracteae coloratae, 
apice late rotundatae, dense imbricatae: stamina exserta; filamenta ca- 
pillaria et villosa. 
Folia foliola Cannabis sativae fingent. 
China occidentalis: Regio Tangut (prov. Kansu), 1880 (N. M. 
Przewalski) Thibet oriental (principauté de Kiala) 1893 (J. A. 
Soulié, 375). 
485. Salvia Souliei Lév., nov. spec. 
Rhizomate.crasso et duro; caulis simplex, 50 cm altus, pubescens; 
folia radicalia numerosa, rosulata, longe petiolata (limbus brevior petiolo 
utrinque viridis), triangulari-hastata, auriculis acutis, minute crenata; 
caulinaria 2, ovata, obtusa, petiolata, petiolis dilatatis et connatis; bracteae 
florales sessiles; glomeruli 4—5 pauciflori, distantes; flores magni, 3 cm 
longi; calycis eglandulosi nervis coloratis; corolla puberula: stamina ex- 
serta; stylus staminibus duplo longior. 
Thibet oriental: Ta-Tsien-Lou (principauté de Kiala), 1893 (J. A. 
Soulié, 600). 
486. Salvia Thibetica Lévl. nov. spec. 
Affinis praecedenti a qua differt; foliis cordato-lanceolatis, subtus 
tomentosis (caulinaribus 6—8), auriculis obtusis; bracteis floralibus bre- 
vissimis; glomerulis magis floriferis; pedunculis et calicibus conspicue 
glandulosis; stylo breviore vix exserto; staminibus inclusis. 
Thibet oriental: Ta-Tsien-Lou (principauté de Kiala), 1893 (J. A. 
Soulié, 203). 
487. Salvia Blinii Lévl., nov. spec. 
Planta ramosa tota brevissime incano-tomentosa, 60 cm alta; folia 
caulinaria violaeformia limbo cordato, ‘obtuso vel acuminato, subtus in- 
cano, supra griseo-viridi, longissime petiolata, petiolo limbum longe ant 
longissime excedente; calycis bilabiati lobis 3 subaequalibus, ciliatis; 
bracteis lanceolato-acuminatis calicem vix aequantibus; inflorescentiae 
distantissime spicatae; flores parvi, 1 cm longi. calyx parce glandulosus; 
corollae labium inferius subtruncatum, superius erectum, densissime 
hirtum; genitalia inclusa. 
Thibet oriental: Ta-Tsien-Lou (principauté de Kiala), 1893 (J. A. 
Soulié, 97). 
488. Salvia Marretii Levl., nov. spec. 
Planta elata 1 m circiter alta; caulis et rami hirti; folia sagittata 
utrinque villosula subtus pallidiora (auriculis divaricatis obtusiusculis 
folium trilobum efficientibus, et folia Atriplicis hastati aemulantibus); mar- 
gine undulato-dentata petiolata, petioli limbum aequante; inflorescentia 
